|  |  |
| --- | --- |
|  | «Қазақстан РеспубликасыДенсаулық сақтау министрлігі Медициналық және фармацевтикалық бақылау комитеті» РММ төрағасының 20\_\_ ж. «\_\_\_\_» \_\_\_\_\_\_\_\_\_\_\_№ \_\_\_\_\_ бұйрығымен**БЕКІТІЛГЕН** |
|   |  |

# **Гомеопатиялық дәрілік препаратты медициналық қолдану**

# **жөніндегі нұсқаулық  (Қосымша парақ)**

# **Саудалық атауы**

# Инфлюцид

**Халықаралық патенттелмеген атауы**

Жоқ

**Дәрілік түрі, дозасы**

Таблеткалар

**Фармакотерапиялық тобы**

Басқа да препараттар. Басқа емдік препараттар, барлығы. Басқа дәрілік препараттар.

АТХ  коды V03AX

**Қолданылуы**

# Инфлюцид - қызбамен бірге жүретін суық тию және тұмауға ұқсас ауруларды емдеуге арналған гомеопатиялық дәрілік зат.

**Қолдануды бастағанға дейін қажетті мәліметтер тізбесі**

***Қолдануға болмайтын жағдайлар***

*-* препарат ингредиенттерінің кез келгеніне, мысалы, *Eupatorium perfoliatum* (шілтер жапырақты иткендір) немесе  (Аsteraceae/Сompositae) күрделігүлділер тұқымдастардың басқа түрлеріне белгілі аса жоғары сезімталдық.

- тұқым қуалайтын лактоза жақпаушылығы бар, Lapp-лактаза ферменті тапшылығы бар, глюкоза-галактоза мальабсорбциясы бар пациенттерге, бидай крахмалына аллергиялық реакциясы бар адамдарға.

***Қолданған кездегі қажетті сақтандыру шаралары***

Гомеопатиялық дәрілік заттарды қабылдау кезінде аурудың бар симптомдарының өтпелі күшеюі мүмкін (алғашқы нашарлау); мұндай жағдайда препарат қабылдауды тоқтату және дәрігермен кеңесу керек.

***Басқа дәрілік препараттармен өзара әрекеттесуі***

Анықталмаған

Егер сіз басқа, соның ішінде рецептісіз сатып алуға болатын дәрілік заттарды қабылдасаңыз, жақында қабылдаған болсаңыз немесе қабылдағыңыз келсе, дәрігерге немесе фармацевтке хабарлауыңыз керек.

Гомеопатиялық дәрілік препараттардың әсеріне темекі шегу және алкоголь тұтыну сияқты өмірлік әдеттердің жағымсыз факторлары теріс әсер етуі мүмкін.

Осы гомеопатиялық дәрілік затты қолдану басқа дәрілік заттарды қолдануды жоққа шығармайды.

***Арнайы ескертулер***

Егер қызба 3 күннен артық сақталса немесе температура 39 °C-ден жоғары болса, сондай-ақ кез-келген қосымша түсініксіз немесе тұрақты симптомдар пайда болса немесе жағдай жақсармаса немесе нашарласа, дәрігермен кеңесу керек, өйткені бұл медициналық нақтылауды қажет ететін аурулар болуы мүмкін.

Дәрілік препараттың құрамында лактоза және бидай крахмалы бар.

Бидай крахмалдың құрамында глютен болуы мүмкін, бірақ аз ғана мөлшерде, сондықтан ол целиакиясы бар адамдар үшін қауіпсіз деп саналады. Бидайға аллергиясы бар пациенттерге (целиакиядан өзгеше) бұл препаратты қабылдауға болмайды.

Егер кейбір қанттар жақпаушылығы болса, осы дәрілік затты қабылдауды бастамас бұрын дәрігермен кеңесіңіз.

*Педиатрияда қолдану*

Инфлюцидті 1 жасқа дейінгі балаларда қолдануға болмайды, өйткені оны пайдалану осы жас тобында жеткіліксіз зерттелген.

*Жүктілік немесе лактация кезінде*

Жүктілік және лактация кезеңінде ана үшін күтілетін пайдасы мен шаранаға/балаға төнетін ықтимал қаупі арасындағы арақатынасты мұқият бағалауымен дәрігердің кеңесінен кейін ғана Инфлюцидті қолдануға болады.

*Препараттың көлік құралын немесе қауіптілігі зор механизмдерді басқару қабілетіне әсер ету ерекшеліктері*

Әсер етпейді.

**Қолдану жөніндегі нұсқаулар**

***Дозалау режимі***

Өзге нұсқамалар болмағанда Инфлюцидті төмендегідей қолданылады:

Ересектер: *жедел жағдайларда* әрсағат сайын 1 таблеткадан, жақсару басталғанға дейін күніне ең көбі 6 таблеткаға дейін қабылдайды. *Кейінгі емдеу* үшін күніне 1-3 таблеткадан.

12 жасқа дейінгі және одан үлкен балалар: *жедел симптомдар кезінде* әр сағат сайын 1 таблеткадан, жақсару басталғанға дейін тәулігіне ең көбі 6 таблеткаға дейін қабылдайды. *Кейінгі емдеу* үшін күніне 1-ден 3 таблеткаға дейін.

6-дан 12 жасқа дейінгі балалар: *жедел жағдайларда* әр 2 сағат сайын 1 таблеткадан, жақсару басталғанға дейін күніне ең көбі 4 таблеткаға дейін қабылдайды.

1-ден 6 жасқа дейінгі балалар: жедел жағдайларда ересектердің дозасының жартысынан аспайтын дозаны қабылдайды (күніне 3 таблетка). Кішкентай балалар үшін таблеткаларды аз мөлшердегі суда ерітуге болады.

Бір аптадан астам уақыт ішінде қолдану тек дәрігермен кеңескеннен кейін ғана жүзеге асырылуы керек.

Симптомдар жақсарған кезде дәрі қабылдау жиілігін азайту керек.

***Енгізу әдісі мен жолы***

Пероральді

***Қабылдау уақыты көрсетілген қолдану жиілігі***

Таблеткаларды тамақтанудан жарты сағат/бір сағат бұрын немесе кейін қабылдау керек. Кішкентай балаларды емдеу кезінде таблеткаларды аз мөлшердегі суда еріту ұсынылады.

***Емдеу ұзақтығы***

Гомеопатиялық препараттарды дәрігердің кеңесісіз ұзақ уақыт қолдануға болмайды.

***Артық дозаланған жағдайда қабылдануы тиіс шаралар***

Артық дозалану жағдайлары анықталған жоқ

Артық дозаланған жағдайда емсимптоматикалық.

***Дәрілік препараттың қолдану тәсілін түсіндіру үшін медициналық қызметкерге кеңес алуға жүгіну жөніндегі ұсынымдар***

Дәрілік препаратты қолдану тәсілін түсіндіру үшін медициналық қызметкерге жүгіну ұсынылады.

**ДП стандартты қолданған кезде байқалатын жағымсыз реакциялардың сипаттамасы және осы жағдайда қабылдануы тиісшаралар**

*Өте сирек (<1/10000):*

- аллергиялық реакциялар, мысалы, тері бөртпесі және асқазан-ішек бұзылыстары. Бұл жағдайда Инфлюцид препаратын қабылдауды тоқтату және дәрігерге жүгіну керек.

**Жағымсыз дәрілік реакциялар туындаған кезде медицина қызметкеріне, фармацевтика қызметкеріне немесе дәрілік препараттардың тиімсіздігі туралы хабарламаны қоса, дәрілік препараттарға жағымсыз реакциялар (әсерлер) бойынша ақпараттық деректер базасына тікелей жүгіну қажет (***Жағымсыз реакциялар бойынша ақпараттық деректер қоры*)

Қазақстан Республикасы Денсаулық сақтау министрлігі Медициналық және фармацевтикалық бақылау комитетінің «Дәрілік заттар мен медициналық бұйымдарды сараптау ұлттық орталығы» ШЖҚ РМК

<http://www.ndda.kz>

**Қосымша мәліметтер**

***Дәрілік препараттың құрамы***

Бір таблетканың құрамында

*белсенді заттар:*

Aconitum trit. D3 25.00 мг

Gelsemium trit. D3 25.00 мг

Ipecacuanha trit. D3 25.00 мг

Phosphorus trit. D5 25.00 мг

Bryonia trit. D2 25.00 мг

Eupatorium perfoliatum trit. D1 25.00 мг,

*қосымша заттар:* лактоза моногидраты, магний стеараты, бидай крахмалы.

***Сыртқы түрінің, иісінің, дәмінің сипаттамасы***

Ойығы бар тегіс цилиндр пішінді, ақ немесе ақ дерлік түсті таблеткалар. Аздап теңбілденуі мүмкін.

**Шығарылу түрі және қаптамасы**

20 таблеткадан ПВХ/ПВДХ үлбірден және баспалы лакталған алюминий фольгадан жасалған пішінді ұяшықты қаптамада. № 40 өлшеп оралған 2 пішінді ұяшықты қаптамадан, №60 өлшеп оралған 3 пішінді ұяшықты қаптамадан медициналық қолдану жөніндегі қазақ және орыс тіліндегі нұсқаулықпен бірге картон қорапшаға салынады.

**Жарамдылық мерзімі**

5 жыл

Жарамдылық мерзімі өткеннен кейін қолдануға болмайды!

***Сақтау шарттары***

25 °С-ден аспайтын температурада сақтау керек.

Балалардың қолы жетпейтін жерде сақтау керек!

**Дәріханалардан босатылу шарттары**

Рецептісіз

**Өндіруші туралы мәлімет**

Др. Густав Кляйн ГмбХ & Ко. КГ

Штайненфельд 3,

77736 Целль ам Хармерсбах,

Германия

Телефон: +49 (0) 7835-63 55 0

Факс: +49 (0) 7835-634 685

E-mail: info@ klein-naturarznei.de

**Тіркеу куәлігінің ұстаушысы**

Альпен Фарма ГмбХ

Штайненфельд 3,

77736 Целль ам Хармерсбах,

Германия

Тел. +49 (0) 7243 200 49 10

E-mail: info.germany@alpenpharma.com

**Қазақстан Республикасы аумағында тұтынушылардан дәрілік заттардың сапасына қатысты шағымдарды (ұсыныстарды) қабылдайтын және  дәрілік заттың тіркеуден кейінгі қауіпсіздігін қадағалауға жауапты ұйымның атауы, мекенжайы және байланыс деректері (телефон, электронды пошта)**

«Альпен Фарма» ЖШС, Қазақстан Республикасы,

Алматы обл., Қарасай ауданы, Елтай ауылдық округі,

Көкөзек а., 1044 құрылым

Тел./факс + 7 727 232-34-73,

 + 7 727 232-34-74

E-mail: info.kazakhstan@alpenpharma.com

Дәрілік заттың тіркеуден кейінгі қауіпсіздігін қадағалауға жауапты тұлғаның моб.тел.+7 701 035 70 69.

E-mail: pv.kz@alpenpharma.com